Den dataanimerte serien mottok to priser mens NRKs filmekspert Pål Bang-Hansen fikk hedersprisen. Det ble delt ut priser i 17 klasser, like mange som året før. Nye klasser for året var årets nyskaper og beste ungdomsprogram, som ble slått sammen med klassen for barneprogram to år senere. Klassene for årets klasse og beste promo var blitt fjernet som klasser etter fjoråret. Prisen som de to foregående årene hadde gått under navnet beste underholdningsdrama og beste situasjonskomedie/såpe, hadde endret navn til beste hverdagsdrama/såpe og ble delt ut for tredje og siste gang. Det var kun tre påmeldte programmer i klassen. Det var også siste gang det ble delt ut pris for beste internettside. Det var totalt påmeldt 184 produksjoner.